ΓΡΑΠΤΗ ΕΡΩΤΗΣΗ E-2182/03

υποβολή: Maurizio Turco (NI), Marco Pannella (NI), Marco Cappato (NI),Benedetto Della Vedova (NI), Gianfranco Dell'Alba (NI)και Olivier Dupuis (NI) προς την Επιτροπή

(30 Ιουνίου 2003)

Θέμα: Παραβίαση της ελευθερίας της έκφρασης στο Βιετνάμ

Από ανακοίνωση της Υπηρεσίας Τύπου Μίσνα της 18ης Ιουνίου, προκύπτει ότι ο βιετναμέζος ιατρός Phan Hong Son καταδικάσθηκε σε δεκατρία έτη φυλάκισης και τρία έτη περιορισμού κατ' οίκον μετά την έξοδό του από τη φυλακή, με την κατηγορία ότι συνέλεξε πληροφορίες και έγγραφα από μια ξένη χώρα για να τα χρησιμοποιήσει εναντίον του σοσιαλιστικού κράτους του Βιετνάμ. Ο ιατρός συνελήφθη στις 27 Μαρτίου 2002 μετά που μετάφρασε ένα άρθρο με τίτλο Τι είναι η δημοκρατία·, το οποίο βρήκε σε ιστοσελίδα του αμερικανικούπουργείου εξωτερικών και το έστειλε εν συνεχεία σε βιετναμέζους φίλους και δημοσίουςπαλλήλους. Επίσης, ο Son είχε δημοσιεύσει μια ανοικτή επιστολή, επίσης στο Διαδίκτυο, με την οποία διαμαρτυρόταν για την έρευνα που έγινε στην κατοικία του και την κατάσχεση τουπολογιστή του.

Δεδομένων των ανωτέρω, μπορεί η Επιτροπή να μας πληροφορήσει:

- τι είδους πληροφορίες διαθέτει για την περίπτωση του ιατρού Phan Hong Son;

- τι είδους πιέσεις προτίθεται να ασκήσει στην κυβέρνηση του Hanoi για να επιτύχει την άμεση απελευθέρωση του ιατρού Phan Hong Son που το μόνο του έγκλημα είναι η μετάφραση στη γλώσσα του και η διάδοση ενός κειμένου για τη δημοκρατία·

- γενικότερα, τι είδους πρωτοβουλίες προτίθεται να αναλάβει για να αποτρέψει το καθεστώς του Βιετνάμ να συνεχίσει να προβαίνει σε ενέργειες (όπως η κατάργηση του δικαιώματος στην ελευθερία της έκφρασης), οι οποίες παραβιάζουν κατάφωρα τις διεθνείς συμβάσεις που συνυπέγραψε το Βιετνάμ καθώς και το πνεύμα και το γράμμα της συμφωνίας συνεργασίας που συνδέει το Βιετνάμ με την ΕΕ·

Απάντηση του κ. Patten εξ ονόματος της Επιτροπής

(31 Ιουλίου 2003)

Η Επιτροπή είναι πλήρως ενήμερη σχετικά με τη δίκη και την απόφαση κατά του Dr. Son. Η Προεδρία και η Επιτροπή ζήτησαν επισήμως πρόσβαση στη δίκη της 18ης Ιουνίου 2003. Οι εκπρόσωποι τόσο της αντιπροσωπείας της Επιτροπής στο Ανόι όσο και ορισμένων κρατών μελών, μαζί με τους εκπροσώπους άλλων διπλωματικών αποστολών, ήταν παρόντες στο κτίριο του δικαστηρίου αλλά δεν τους επετράπη η είσοδος. Αυτή τη στιγμή εξετάζεται ο κατάλληλος τρόπος αντίδρασης.

Η περίπτωση του Dr. Son δείχνει τη δυσκολία που έχουν οι αρχές του Βιετνάμ να αντιμετωπίσουν όσους θεωρούν αντίθετους προς το κράτος και το κομμουνιστικό κόμμα σε μια κοινωνία η οποία είναι ασυνήθιστη στη δημόσια αντιπαράθεση. Το Βιετνάμ πρέπει να σημειώσει ταχύτερη πρόοδο στο μεταρρυθμιστικό του πρόγραμμα, συμπεριλαμβανομένης της διακυβέρνησης, ούτως ώστε η διοίκηση να μάθει να αντιμετωπίζει ένα ευρύτερο φάσμα απόψεων και να εκτιμά την αξία της διευθέτησης των αντιπαραθέσεων στα πλαίσια του συστήματος διακυβέρνησης. Η Επιτροπή, με βάση την εθνική στρατηγική 2002-2006, έχει ορίσει ως προτεραιότητες της συνεργασίας με το Βιετνάμ την προώθηση της χρηστής διακυβέρνησης, των βέλτιστων διοικητικών πρακτικών και της ικανοποιητικής λειτουργίας του δικαστικού συστήματος. Η Επιτροπή πιστεύει ότι το πρόγραμμα συνεργασίας της,

ιδίως με την ειδική βοήθεια που παρέχειπέρ της θεσμικής και διοικητικής μεταρρύθμισης καθώς και με την ένταξη των δράσεων κατάρτισης σχετικά με τη διακυβέρνηση σε όλα τα προγράμματα συνεργασίας, θα συμβάλει στην ενίσχυση της συνολικής διακυβέρνησης του Βιετνάμ και των δεσμεύσεών του όσον αφορά τα ανθρώπινα δικαιώματα.

Η συνολική πολιτική της Επιτροπής έναντι του Βιετνάμ συνίσταται στο να ενθαρρύνει και να στηρίζει την πρόοδο στον τομέα των ανθρωπίνων δικαιωμάτων και του εκδημοκρατισμού, καθώς και να διατυπώνει την ανησυχία της όταν παρατηρούνται καταχρήσεις ή όταν η επιδείνωση της κατάστασης καθίσταται προφανής. Η Επιτροπή συνεργάζεται στενά με τα κράτη μέλη για να παρακολουθεί τις εξελίξεις στον τομέα των ανθρωπίνων δικαιωμάτων στη χώρα,ποστηρίζοντας διαβήματα ενώπιον της κυβέρνησης του Βιετνάμ για θέματα ανθρωπίνων δικαιωμάτων, όπως για την κατάσταση ατόμων που αποτελούν πηγή ανησυχίας. Η αντιπροσωπεία της Επιτροπής στο Ανόι, από κοινού με τις διπλωματικές αποστολές των κρατών μελών, θα συνεχίσει να παρακολουθεί από κοντά την κατάσταση των ανθρωπίνων δικαιωμάτων στο Βιετνάμ και να προβαίνει στις δέουσες ενέργειες.